Stanovisko Komisie podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu týkajúcim sa spoločnej pozície Rady v súvislosti s návrhom nariadenia Európskeho parlamentu a Rady o arómach a určitých potravinárskych prísadách s aromatickými vlastnosťami na použitie v potravinách a na potravinách a ktorým sa mení a dopĺňa nariadenie rady (EHS) č. 1576/89, nariadenie rady (EHS) č. 1601/91, nariadenie (ES) č. 2232/96 a smernica 2000/13/ES, ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2008/0606 v konečnom znení - COD 2006/0147 */





[pic] | KOMISIA EURÓPSKYCH SPOLOČENSTIEV | Brusel, 16.10.2008 KOM(2008) 606 v konečnom znení 2006/0147 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY o arómach a určitých potravinárskych prísadách s aromatickými vlastnosťami na použitie v potravinách a na potravinách a ktorým sa mení a dopĺňa nariadenie Rady (EHS) č. 1576/89, nariadenie Rady (EHS) č. 1601/91, nariadenie (ES) č. 2232/96 a smernica 2000/13/ES, KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2006/0147 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY o arómach a určitých potravinárskych prísadách s aromatickými vlastnosťami na použitie v potravinách a na potravinách a ktorým sa mení a dopĺňa nariadenie Rady (EHS) č. 1576/89, nariadenie Rady (EHS) č. 1601/91, nariadenie (ES) č. 2232/96 a smernica 2000/13/ES, 1. Úvod V článku 251 ods. 2 tretí pododsek písm. c) Zmluvy o ES sa ustanovuje, že Komisia zaujme stanovisko k zmenám a doplneniam navrhnutým Európskym parlamentom v druhom čítaní. Stanovisko Komisie k zmenám a návrhom navrhnutým Parlamentom je uvedené ďalej v texte. 2. Súvislosti Dátum predloženia návrhu EP a Rade (dokument KOM(2006) 0427 v konečnom znení – 2006/0147 (COD): | 28. júl 2006 | Dátum stanoviska Európskeho hospodárskeho a sociálneho výboru: | 25. apríl 2007 | Dátum stanoviska Európskeho parlamentu, prvé čítanie: | 10. júl 2007 | Dátum predloženia zmeneného a doplneného návrhu: | 24. október 2007 | Dátum politickej dohody: | 17. december 2007 | Dátum prijatia spoločnej pozície: | 10. marec 2008 | Dátum stanoviska Európskeho parlamentu (druhé čítanie) | 8. júl 2008 | 3. Cieľ návrhu V smernici Rady 88/388/EHS sa stanovuje vymedzenie pojmu aróm (dochucovadiel), všeobecné pravidlá ich používania, požiadavky na ich označovanie a maximálne stanovené úrovne pre látky, ktoré vyvolávajú obavy z hľadiska ľudského zdravia. Stanovuje sa v nej, že v právnych predpisoch Spoločenstva týkajúcich sa aróm (dochucovadiel) by sa mali zohľadňovať predovšetkým požiadavky na ochranu ľudského zdravia. Smernicu je potrebné podstatne zmeniť a doplniť v záujme zohľadnenia technického a vedeckého pokroku v oblasti aróm. Okrem toho je v dôsledku prijatia nariadenia (ES) č. 178/2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín, potrebné upraviť určité ustanovenia a zaviesť niektoré nové. V záujme prehľadnosti a účinnosti sa smernica 88/388/EHS nahrádza predloženým návrhom. Hlavným cieľom je: - objasniť rozsah pôsobnosti právnych predpisov o arómach; - zmodernizovať súčasné právne predpisy o arómach a prispôsobiť ich vedecko–technickému pokroku; - ustanoviť prehľadné postupy hodnotenia a schvaľovania; - zabezpečiť lepšiu informovanosť spotrebiteľov o používaní prírodných aróm; - prispôsobiť požiadavky nariadenia (ES) č. 882/2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá. Navrhované nariadenie o arómach predstavuje súčasť súboru návrhov o „látkach na zlepšenie vlastností potravín“. Tento súbor návrhov sa týka potravinárskych prídavných látok, enzýmov a aróm. Je príspevkom do programu Komisie pre zjednodušenie a nielenže je prostriedkom harmonizácie v týchto jednotlivých oblastiach, ale aj podporuje konzistentnosť uvedených troch súvisiacich oblastí. Ďalším, v poradí štvrtým, návrhom tohto súboru sa ustanoví jednotný postup schvaľovania, pokiaľ ide o hodnotenie a povoľovanie týchto látok. 4. Stanovisko komisie k zmenám a doplneniam Európskeho Parlamentu - Európsky parlament v druhom čítaní odhlasoval konsolidované znenie, ktoré obsahuje mnoho zmien a doplnení k zneniu spoločnej pozície. Znenie je výsledkom rokovaní medzi Radou, Európskym parlamentom a Komisiou. Zmeny a doplnenia sú prevažne technického charakteru a vo všeobecnosti sú nielen v súlade s kľúčovými zásadami pôvodného návrhu, ale ich aj posilňujú. Významné sú najmä zmeny a doplnenia, ktorými sa ustanovujú výnimky z uplatňovania určitých aspektov právnych predpisov v prípade potravín, do ktorých boli pridané len byliny a koreniny. Ďalšie zmeny a doplnenia sa týkajú objasnenia vzájomného vzťahu medzi navrhovaným nariadením o potravinárskych prídavných látkach a nariadením (ES) č. 1829/2003 o geneticky modifikovaných potravinách a krmivách a tiež sú zamerané na vytvorenie väčšej právnej istoty pre výrobcov a používateľov aróm vďaka predĺženiu lehoty na prijatie zoznamu aromatických látok Spoločenstva. Ďalšími zmenami a doplneniami sa posilňuje zásada predbežnej opatrnosti a bližšie objasňuje zásada nezavádzania spotrebiteľa. Okrem toho si nahradenie nariadenia o liehovinách (EHS) č. 1576/89 novým nariadením (ES) č. 110/2008 vyžiadalo zavedenie niekoľkých technických zmien. - Komisia prijíma všetky zmeny a doplnenia prijaté Európskym parlamentom. Výsledok druhého čítania v Európskom parlamente bol veľmi uspokojivý. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako je uvedené vyššie.